cyanic-selkie/wikianc huggingface dataset:
Anna Maleras
Ibilbide profesionala
70eko hamarkadan, goitik behera aldatu zuen dantza, ordura arte zegoen eskaintza mugatuaz nazkatuta (Bartzelonako edo Madril-Sevilla bolera-eskola, flamenkoa, Espainiako dantza klasikoa eta dantza klasikoa), eta beste herrialde batzuetan egiten zen dantza txertatu zuen, bereziki dantza modernoa, jazza, klakea eta garaikidea. 1979an Anna Maleras dantza-konpainia Ikasketa Taldea sortu zuen, eta desegin zen urtera arte (1989) zuzendu zuen. 1997tik 2004ra Kataluniako Sari Nazionaletako epaimahaikide izan zen.
Bitxikeriak
Ikasle ezagunenen artean, dantzagatik ez bada ere, Luis Arrazionero idazlea dago.
Haluzice (Nové Mesto nad Váhomgo barrutia)
Haluzice (Gallyas) Eslovakiako udalerri bat da, Nové Mesto nad Váhomeko barrutian kokatuta. 3,84 km²ko azalera du eta 55 biztanle 2017ko datuen arabera.
Club Atlético Peñarol
Club Atlético Peñarol Uruguaiko futbol talde nagusietakoa da, Nacional de Montevideorekin batera. Hiru aldiz irabazi du Kontinente arteko Futbol Kopa eta bost aldiz Libertadores Kopa.
Haluzice (Nové Mesto nad Váhomgo barrutia)
Historia
Idatzizko lehen aipamena 1299. urtekoa da.
Club Atlético Peñarol
1891ean sortu zen Central Uruguay Railway Cricket Club (CURCC) izenarekin eta 1913an gaur egungo Club Atlético Peñarol izena hartu zuen. Futbola nagusi den arren beste kirol batzuk ere lantzen ditu, besteak beste areto futbola, saskibaloia, txirrindularitza eta hondartza futbola.
John Gatenby Bolton
John Gatenby Bolton (Sheffield, 1922ko ekainaren 5a - Australia, 1993ko uztailaren 6a) australiar astronomoa izan zen. Cambridgeko Trinity Collegen ikasi zuen Matematika eta Fisika. Britainia Handiko Itsas Armadan lan egin zuen radarretako aditu bezala (1942-46), eta ondoren, Australiara alde egin zuen. Australiako National Radio Astronomy Observatory-ko zuzendaria izan zen (1961-1971). Irrati-astronomiaren eremuan aitzindari izan zen, eta galaxiak identifikatzen lehenetarikoa. Boltonek asmatu zuen Parkes irratiteleskopioak zeregin handia izan zuen Estatu Batuen Apollo programan. Apollo 11 ilargian zegoela, handik igorritako irrati-seinaleak jaso zituen teleskopio horrek. Bruce domina irabazi zuen 1988an.
Marduk
Marduk (akadieraz: AMAR.UTU 𒀫𒌓; Μαρδοχαῖος) Mesopotamiako jainkoetako bat zen, azken belaunaldikoa, Babiloniako jainko zaindaria. Enki edo Earen semea, Hammurabiren garaian babiloniar jainkoen artean nagusi bilakatu zen.
COM fitxategi
MS-DOS-en, sistema eragile bateragarrietan, eta 8 biteko CP/M-n, COM fitxategiak fitxategi exekutagarrien mota edo formatu sinple dira. Fitxategiaren formatuaren izenak ".com" fitxategien luzapenean du jatorria, fitxategi horietarako erabili izan zen luzapen originala alegia (ez da nahastu behar goi mailako .com domeinuarekin). Hala ere, fitxategiaren formatuaren eta luzapenaren artean ez dago inolako erlaziorik, ez bada CP/ M-n edo MS-DOS-eko bertsio zaharrenetan.
EXE fitxategiek ez bezala, COM fitxategiek oso egitura sinplea dute eta modu zuzen eta linealean gordetzen dute programa memorian. Memoriako segmentu bakar batean sartzen diren programak bakarrik gorde daitezke COM fitxategietan.
Onartzen duten plataformek
Formatua exekutagarria da Windowsen oinarritutako plataforma berri askotan, baina MS-DOS emulatzen duen azpisistema batean exekutatzen da. Azpisistema hori x64 bertsioetan kendu egin zen.
COM fitxategiak DOS emuladoreetan ere exekuta daitezke, adibidez DOSBOX bezalako emuladoreetan, edo emuladore horiek onartzen dituzten edozein plataformatan. Hasiera batean COM "komandoaren" laburdura zen, .com fitxategiek makinan exekuta zitezkeen oinarrizko komandoen kodea baitzuten.
Nukleoaren zenbait funtzionalitatek, MS-DOS-eko more bertsioak adibidez, eta sistemaren hasierako aplikazio txikiek, IBM Alley Caten jokoak adibidez, formatu hori erabiltzen zuten.
Formatu bitarra
Formatu exekutagarrien artean COM formatua izango da agian sinpleena, datuak eta kodea bakarrik ditu, eta ez metadaturik. Segmentu baten 0x0100 helbidetik aurrera kargatzen da eta exekutatzen da. memoriaren segmentazioa dela eta, birkokaketa ez da beharrezkoa.
Hala ere, hain sinple izateak kostu bat du: kode bitarrak 65,280 (0xFF00) byteko tamaina maximoa du, eta segmentu bakar batean gorde behar da kode eta datu guztiak. Hori ez zen arazoa 8 biteko lehenengo ordenagailuetan, baina  16 biteko eta, geroago,  32 biteko prozesadore sortu zirenean, arazo hori arrazoi nagusia izan zen formatu hori ez erabiltzeko, segmentatutako memoriak handiagoak baitziren.
Intel 8080 CPUaren arkitekturan, memoriako 65,536 byte bakarrik helbidera daitezke (0x0000 eta 0XFFFF arteko helbideak). [[:es:CP/M| CP/M]-n], memoria horren lehenengo orria, 0x000-tik 0x00FF-ra, sistemak erabiltzeko erreserbatuta zegoen, eta erabiltzailearen programa guztiak 0x0100 helbidean kargatu behar ziren exekutatu ahal izateko. COM fitxategiak eredu horrekin bat datoz ezin hobeki. Kontuan hartu behar da aldi berean programa edo komando bakar bat exekuta zitekeela: 0x0100 helbidean kargatuta zegoen programa bakarrik exekutatzen zen, besterik ez.
MS-DOS-ean eta CP / M-n fitxategiaren formatua bera bada ere, ez du esan nahi CP/M-ren programak MS-DOS-ean zuzenean exekuta daitezkeenik, edo alderantziz. MS-DOS-eko COM fitxategiek x86 aginduak dauzkate; CP/M-eko COM fitxategiek berriz 8080, 8085 edo Z80 aginduak dauzkate. Gainera, MS-DOS-eko COM fitxategiak maiz 21h etenen bidez sortzen diren sistema eragileko deien menpe daude. Prozesadoreen bi familiek exekuta ahalko duten COM fitxategi astun bat sortzea posiblea da
Fitxategiek .COM luzapena izan dezakete, baina ez lehenik deskribatu den formatua. Hau fitxategiaren hasieran kokatzen den "zenbaki magiko" bati esker jakiten da. Adibidez, gaur egun DR-DOS 6-n  COMMAND.COM fitxategia DOS-eko formatu exekutagarrian dago, fitxategiaren lehenengo bi byteek adierazita, MZ ( 0x4D5A), hau da,  Mark Zbikowskiren inizialak. CP/M 3-n, COM fitxategi baten lehenengo bytea 0xC9 bada, honek 256 byteko goiburu bat dagoela adierazten du, 0xC9 8080 makinaren  agindua baita. Horrek esan nahi du COM fitxategiaren exekuzioa bertan behera geratuko dela luzapen hori onartzen ez duen CP/M makinaren bertsio batean exekutatzen bada.
Exekutatzeko lehentasuna
Baldin eta direktorio batek izen bereko bi fitxategi badauzka ( luzapena kontuan hartu gabe), bata COM eta bestea EXE, COM fitxategia lehenago exekutatuko da. Adibidez, direktorio batek bi fitxategi hauek baditu,  eta , honako hau jarri beharko da   fitxategia exekutatzeko:
C:\>nota
Erabiltzaileak  exekutatu nahi badu, fitxategiaren izen guztia esplizituki erabili beharko du:
C:\>nota.exe
Erabilera gaiztoa
Horrek ez du esan nahi gaiztakeriarik dagoenik COM fitxategiaren formatuan; .com komando-fitxategien eta, hamarkada bat edo beranduago, web komertzialen .com guneen arteko talka erakusten duen adibide bat besterik ez da.
Jaurerri
Jaurerria jaun baten agintepeko lurraldea da. Gizarte feudalaren nekazaritza-ekonomia antolatzeko bide nagusia izan zen, Erromatar Inperio Berantiarraren villa sisteman oinarritua. Mendebaldeko eta Erdialdeko Europan oso hedatua izan zen Erdi Aroan zehar, diruan oinarritutako merkatu-ekonomiak ordezkatua izan arte. Sistema honetan, jaurerriaren botere legal eta ekonomiko guztiak jaunak zeuzkan.
Frantzian eta Ipar Euskal Herrian Iraultzak sistema amaitu zuen; Espainian eta Hego Euskal Herrian, berriz, 1812ko Espainiako Konstituzioak. Baina ekialdeko Alemanian junkerrek bere rittergutak mantendu zituzten Bigarren Mundu Gerrara arte
Gasteizko hidrologia
Gasteizera sartu baino lehen, Zadorra ibaiaren eta bere zenbait ibaiadarren urak urtegiratu egiten dira Zadorrako urtegien sisteman. Urtegi hauek Uribarri Ganboakoa, Urrunagakoa eta Albinakoa dira.
Hidrogeologiari dagokionez, elementurik garrantzitsuena Gasteizko akuifero kuaternarioa da. Arabako Lautadaren azpian kokaturik dagoen akuifero hau 10-15 metroko potentzia daukaten alubioi-metaketez eta ibai-metaketez osatuta dago. Bi atal dauzka, mendebaldekoa, Zaias ibaiaren eta Zadorraren artean dagoena, eta ekialdekoa, hirigunearen azpian eta bere ekialdean dagoena eta Dulantziraino hedatzen dena. Bestalde, Badaia mendilerroaren azpian Subillako akuifero karstikoa dago.
Arkitektura sakratu
Arkitektura sakratua edo Erlijio-arkitektura kultura desberdinetan zentzu sakratua duten eraikinen diseinua burutzen duena da. Erlijio-arkitektura kultu-espazio sakratuen edo otoitz-espazioen diseinuaz eta eraikuntzaz arduratzen da, hala nola elizak, meskitak, estupak, sinagogak eta tenpluak.
Garrantzia
Kultura askok baliabide ugari eskaini dizkiote beren erlijio-arkitekturari, eta gizadiak sortu dituen eraikin txundigarri eta iraunkorrenen artean daude haien kultu-lekuak eta espazio sakratuak. Hori dela eta, arkitekturaren historiako mendebaldeko diziplinak, neurri handi batean, arkitektura erlijiosoaren historiari jarraitzen dio, garai urrunenetatik gutxienez Barrokoraino. Geometria sakratua, ikonografia eta ikur, sinbolo eta erlijio-motibo bezalako sofistikatu semiotikoen erabilera berezkoak dira erlijio-arkitekturan.
Eraikin erlijiosoek, askotan, mendetan eboluzionatu zuten, eta munduko eraikinik handienak ziren, etxe orratz modernoak existitu aurretik. Erlijio-arkitekturan erabilitako estilo desberdinek batzuetan beste eraikin batzuetako joerak islatzen dituzten bitartean, estilo horiek beste eraikin batzuetan erabilitako arkitektura garaikidearengandik ere bereizita mantentzen ziren. Erlijio monoteistek gora egin zutenean, eraikin erlijiosoak otoitz- eta meditazio-gune bihurtu ziren. Kontuan izan behar da, bestetik, leku naturalak (mendiak, basoak, ibaiak) gurtza-leku gisa hauta daitezkeela, eta are izaera sakratua eta iraunkorra izan -xamanismoan bezala-, transzendentzia eta barnekotasun ezaugarri berdinak badituzte.
Jainkoen bizilekua
Jainkoak gurtzen dituzten kultuetan, jainkoez haraindiko objektu eta ikonoak dira (transzendenteak). Eraikin sakratuan aurki daitezke, baina eraikinak berak ezin ditu hartu. Arkitektura sakratua, neurri batean, presentzia jainkotiarra harrapatzeko ahalegina da.
Erlijio monoteistek Jainkoaren izaera transzendentea eta formarik gabea azpimarratzen dute. [[Judaismoa] eta [islamismo|islama]n, hori oso nabarmena da, meskitek eta sinagogek ez baitute Jainkoaren irudikapenik, baizik eta kultua beren lege kosmikoan ardazten dute, liburu sakratu batean agertzen den bezala. [[Kristautasunean], eliza "Jainkoaren etxetzat" hartzen den arren, interpretatzen da Jainkoa ez dela literalki bertan bizi, baizik eta errazago aurki daitekeela han.
Sinagogak, meskitak eta elizak ez dira etxe jainko batentzat, santutegiak edo beste erlijio batzuetako tenpluak bezala, baizik eta etxe dira jainko horren ondorengo fededunen komunitatearentzat.
Fuzhouko metroa
Fuzhouko metroa (txineraz: 福州地铁) Txinako Herri Errepublikako Fujian probintziako Fuzhou hirian eraikiko den garraiobidea da. Metroaren lehen harria 2009ko ekainaren 20an jarri zen eta ondorengo hilabetetan lehen linearen eraikuntza hasi zen
Bluffton (Hego Carolina)
Bluffton Ameriketako Estatu Batuetako inkorporatutako herri bat da. Beaufort konderrian kokatuta dago, Hego Carolina estatuan. biztanle ditu, kilometro koadroko azaleran banatuta.
Fuzhouko metroa
Lineak
Lehen eta bigarren lineak 2009an eraikitzen hastea espero da, 2015ean amaitzeko. 2015ean Fuzhouko metro sareak 55 kilometro izango ditu.
1. linea
Lehen linea honako geltokiek osatuko dute:
2. linea
Bigarren linea honako geltokiek osatuko dute:
Etorkizuna
Etorkizuneko metro-sareak zazpi linea eta 184,2 kilometro luze izango da. Oraindik zehazteke dago lineek izango duten ibilbidea.
Arkitektura sakratu
Jainkoen bizilekua
Erlijio politeisten ikuspegietan, hala nola, hinduismoan edo antzinako erlijio greziarrean, tenpluak jainko ezberdinen egoitzak ziren.
Bascanichthys panamensis
Bascanichthys panamensis Bascanichthys generoko animalia da. Arrainen barruko Ophichthidae familian sailkatzen da.
Bea Larrañaga
Bea Larrañaga Ibeas (Errenteria, Gipuzkoa, 1975ko otsailaren 26a) aktorea eta klowna da.
Biografia
Gaur egun, prestakuntza eta laguntza jasotzen du eta klown ikuskizunak prestatzen ditu.
Aire hemendik eta Hemendik Parisera saioak egiten ari da 2021ean. Bestalde, pailazo eta berdintasun ikastaroak ematen ditu.
Ikusager
Ikusager Ediciones, S. A. 1976an Ernesto Santolayak sortutako argitaletxea da. Bere esparrua komika da. Bere egoitza Gasteizen dago.
1979an Imágenes de la historia izeneko bilduma atera zuen, argentinar eta espainiar marrazkilariek egindako komik historiek osatuta. Antonio Altarriba, Michel del Castillo, Pierre MacOrlan, Sergei Dovlatov, Arthur London edo Paco Ignacio Taibo IIren eleberriak eta Jules Micheleten Historia de la revolución francesa argitaratu zituen.
Helcogramma striata
Helcogramma striata Helcogramma generoko animalia da. Arrainen barruko Tripterygiidae familian sailkatzen da.
Emakumezkoen EHF Txapeldunen Liga
Emakumezkoen EHF Txapeldunen Liga edo aurretik Emakumezkoen Europako Eskubaloi Kopa, Europa mailan jokatzen den emakumezkoen eskubaloi txapelketa garrantzitsuena da. Europako Eskubaloi Federazioak (EHF, European Handball Federation) antolatzen du 1961etik aurrera.
NGC 1486
NGC 1486 galaxia espiral bat da, Eridanus konstelazioan. Francis Preserved Leavenworthek aurkitu zuen n.
Brown Corpusa
Brown University Standard Corpus of Present-Day American English (edo, besterik gabe, Brown Corpus) ingeles amerikarraren testu-laginen bilduma elektronikoa da, hainbat generotako lehenengo corpus egituratu garrantzitsua. Corpus horrek, hizkuntzaren eguneroko erabileran, hitz-kategorien maiztasuna eta banaketa zientifikoki aztertzeko erreferentziazko marra ezarri zuen. Rhode Island-eko Brown Unibertsitatean, Henry Kucun-ek eta W. Nelson Francis-ek konpilatuta, hizkuntza orokorreko corpusa da, eta ingelesezko 500 lagin ditu, guztira milioi bat hitz inguru, 1961ean Estatu Batuetan argitaratutako lanen artetik bilduak.
Historia
Brown Corpusa gaur egungo Estatu Batuetako ingelesaren kontu handiz egindako laginketa izan zen, eta iturri askotatik ateratako milioi bat hitz bildu zituen. Kuderak eta Francisek analisi konputazional ugari egin zizkioten, eta haietatik abiatuta lan aberatsa eta askotarikoa egin zuten, hizkuntzalaritza, psikologia, estatistika eta soziologiako elementuak konbinatuz. Asko erabili izan da hizkuntzalaritza konputazionalean, eta urte askoan izan da baliabide aipatuenen artean.
Lehen analisi lexikostatikoa argitaratu eta gutxira, Bostoneko editore Houghton-Mifflin jo zuen Kudera-gana milioi bat hitz emateko, hiru leroko zitazio-base bat bat Ondare Amerikarraren Hiztegi berrirako. Hiztegi berritzaile berri hori, 1969an lehen aldiz agertu zena, corpusaren hizkuntzalaritzako hitzak eta hitzen erabileraren frekuentzia-informazioa erabili zituen lehen hiztegia izan zen.
Hasierako Brown Corpusa bere hitzak besterik ez zituen, eta bakoitzari kokapen-identifikatzaile bat. Hurrengo urteetan hitz bakoitzari bere kategoria morfologiko gehitu zitzaion. Greene eta Rubinen etiketatze-programak (ikus etiketatzearen adibidea) asko lagundu zuen horretan, baina akats-tasa handiak esan nahi zuen eskuzko berrikuspen zabala behar zela.
Brown Corpus etiketatuak hizketaren 80 kategoria morfologko inguru erabili zituen, bai eta forma konposatuetarako, laburduretatako, atzerriko hitzetarako eta beste fenomeno batzuetarako adierazle bereziak ere, eta eredu bat osatu zuen ondorengo testu-corpus askorentzat, hala nola Lancaster-Oslo-Bergen Corpus (ingeles britainiarra 90eko hamarkadaren hasieratik) eta Freiborg-Brown Corpus amerikar ingelesa (FROWN). Corpusaren etiketatzeari esker, analisi estatistiko askoz sofistikatuagoak egin ziren, hala nola Andrew Mackiek programatutako lana, eta gramatika ingelesari buruzko liburuetan dokumentatua.
Emaitza interesgarrietako bat da, lagin handi samarretan ere, hiperbola bat azaltzen dela grafiko batean ardatz batean jartzen badira hitz bakoitza corpus osoan zenbatetan azaldu den (maiztasuna) eta beste ardatzean hitzak maiztasunaren araberako ordena beherakorrean. Horrela ikus daiteke n-garren hitzaren maiztasuna 1/n-rekiko proportzionala da, gutxi gorabehera. Hala, "the" Brown Corpusaren ia %7 da, "to" eta "of" beste %3 baino gehiago; 50.000 hitz inguruko hiztegi osoaren erdia, berriz, hapax legomena dira, hau da, corpus osoan behin bakarrik azaltzen diren hitzak dira. Hitak lista horretan duen posizioa (n) eta maiztasunaren arteko erlazio sinple hori George Kingsley Zipf nabarmendu zuen (adibidez, ikus The Psychobiology of Language (Hizkuntzaren Psikobiologia) ), eta harrezkero Zipf-en legea esaten zaio.
Brown Corpusa corpuseko hizkuntzalaritzaren aitzindari izan zen arren, 2020an erabiltzen diren corpusak (Corpus of Contemporary American English, the British National Corpus or the International Corpus of English) ) askoz handiagoak dira. Milaka milioi hitz inguru batzen dituzten corpusak badira.
Ingelesa barne hartzen duten corpus paraleloei dagokienez, Googlek 2005ean abiatutako itzulpen automatikoko sistema 200.000 milioi hitzeko corpus baten gainean entrenatu zen.
Laginaren banaketa
Corpusak 500 lagin ditu, 15 generotan banatuta daudenak, 1961ean genero horietako bakoitzean argitaratutako testu kopuruaren arabera. Lagindutako lan guztiak 1961ean argitaratu ziren, eta amerikar ingeleseko jatorrizko hiztunek idatzi zituzten.
Lagin bakoitza ausazko muga batean hasi zen artikuluan edo aukeratutako beste unitate batean, eta lehenengo esaldira arte jarraitu zuen 2.000 hitzen ondoren. Oso kasu gutxitan, okerreko zenbaketen ondorioz, laginak 2.000 hitz baino zertxobait gutxiagokoak ziren.
Corpusak hasieran (1961), 1.014.312 hitz zituen, 15 testu-kategoriatakoak:
Euskarazko lehen testu-corpusak
Euskarari dagokionez, 2021ean baziren 300 mila milioi hitz dituzten corpusak. Lexikoaren Behatokia Corpusak 98 milioi hitz zituen. Egungo Testuen Corpusak (ETC) guztira 355,4 milioi testu-hitz zituen 2021ean, eta Elhuyarren Web Corpusen Atari elebakarrak 300 milioi.
Euskarazko lehen testu-corpusa (Euskaltzaindia ren Orotariko Euskal Hiztegiaren testu-corpusa) 1984an egin zen eta 4,6 milioi hitz ditu. Euskaltzaindiak berak egindako XX. Mendeko Euskararen Corpus Estatistikoa 2002an amaitu zen, 6 milioi hitzekin. Elhuyar Fundazioa k eta EHUko IXA Taldea k Zientzia eta Teknologiaren Corpusa atera zuten 2006an, 9 milioi hitzekoa. EHUk ere urte horretan egin zuen Ereduzko Prosa Gaur deituriko corpusa, gaur egun 25,1 milioi hitzez osatua. Euskaltzaindiaren Lexikoaren Behatokia 2010ean abiarazi zen, eta egun 26,5 milioi hitz ditu. Corpus paraleloei dagokienez, itzulpen-enpresek dituzte ziurrenik horrelako handienak euren itzulpen-memorietan. Baina publikoarentzat eskuragarri eta hizkuntza-teknologietan erabiltzeko moduan oso gutxi daude; erakunde publiko (HAEEren Itzulpen Zerbitzu Ofiziala, Gipuzkoako Foru Aldundia, Bizkaiko Foru Aldundia...) edo bokazio sozialeko elkarte (EIZIE, Librezale) batzuetako itzulpen-zerbitzuen itzulpen-memoriak eta Eroski ren Consumer aldizkariko corpusa dira erreferentzia bakarrak, baina denak 5 milioi hitzen azpitik daude.
Geroago Igor Leturiak 2014an Interneten euskaraz zeuden gune gehienak arakatu eta aztertu zituen. 100 milioi hitz etik gorako kalitatezko corpusak bildu zituen eta testu mardul horiek oinarri izan ziren gero Elhuyarren Web-corpusen Ataria zerbitzua sortzeko (Dabilena izena du 2021etik), Internetetik automatikoki eratutako corpus horiek kontsultagai jartzeko. Atari horretan, Leturiaren bildutako testuaz gain, Iñaki San Vicentek eta Iker Manterolak bildutako corpus paraleloak eta Antton Gurrutxagak bildutako kolokazioak ere integratu ziren. Bestalde, Weba euskarazko corpus gisa kontsultatzeko tresna bat egin eta online jarri zuen, CorpEus izenekoa, eta hainbat domeinutako corpus espezializatu eta konparagarriak ere eskuratu zituen Leturiak bere doktore-tesian, geroago terminologia-erauzketan erabili zirenak.
José Ugarte
José Humberto Ugarte Miranda (Liberia, 1980ko azaroaren 2a) Costa Ricako futbolaria da.
Nazioarteko ibilbidea
Ugartek Costa Rican jokatu zuen 1997ko FIFAko 17ko Munduko Txapelketan eta 1999ko FIFAko Gazteen Munduko Txapelketan baina ez zuen lortu senior taldean.
Annie Girardot
Annie Suzanne Girardot (Paris, Frantzia, 1931ko urriaren 25a - ibidem, 2011ko otsailaren 28a) antzezlea izan zen. Antzerkian hasi zen. Berehala, La Comédie Française antzerki-taldean sartu zen, eta, gero, zineman lan egin zuen. Haren filmik garrantzitsuenak: Rocco e i soui fratelli (1960, L. Visconti), La donna scimmia (1963, M. Ferrari), Trois chambres a Manhattan (1965, M. Carné), Vivre pour vivre (1967, C. Lelouch), Mourir d'aimer (1970, A. Cayatte), Traitement de choc (1972, A. Jessua), Partir, revenir (1985, C. Lelouch), Comédie d'amour (1989, J.P. Rawsson). 1995ean, agerraldi zoragarria egin zuen Claude Lelouchen Lekuko berezia (1995) filmean; zinema frantseseko Cesar saria eman zioten lan horri esker. Azken filmak: La Pianiste (2001), Caché (2005).
Goreta
Goreta (frantsesez: Gourette) Pirinioetan dagoen eski estazioa da,hain zuzen ere Frantziako Pirinio Atlantikoetako departamenduan dago.Oso ona da eski alpinoa eta iraupen-eskia egiteko.Pirinioetako estaziorik zaharrena da Goreta; izan ere, 1907an ireki zuten. Oso gertu, 8 kilometrora, Eaux-Bonneseko termak daude, eta hori da, hain zuzen ere, estazioko xarmarik handieneritako bat.
Estazioa
2010-2011 denboraldiari begira, Goreta estazioak zenbait berritasun prestatu ditu erabiltzaileentzat: besteak beste, telekabina berria, estazio osoa oinezkoentzat jarri dutela, hasiberrientzako gunearen handitzea eta jatetxe berri bat. Estazio hau, Espainiako mugatik 50km-ra dago.Estazioaren puntu baxuena 1.350 metro dira eta altuena 2.450 metro.Aproposa da eskiatzaile hasiberrientzako, ez dauka pista oso zailak beraz lagungarria da ikasteko.Baita ere badago snowpark bat ausartentzako.Herritik estaziora joateko kotxez joan dezakegu baina baita ere badago telekabina bat herritik zuzen abiatzeko estaziora.
Pistak
28 pista:
Hotelak
Hainbat hotel daude herrian,baina baita ere badago hotel bat estazioan.
Sarbidea
Goretara joateko, Irunetik egitekotan, A-64 autobidea hartu beharko dugu, eta, gero, 9. irteera hartuko dugu (Artixen). Espainiatik, Huesca probintziatik heldu ahal izango gara, Sabiñánigo, Biescas eta Sallent de Gállegotik, eta Portalet mendatetik eta Larunsetik igarota.
Kanpo estekak
http://www.gourette.com
Apostolepis tenuis
Apostolepis tenuis Apostolepis generoko animalia da. Narrastien barruko Dipsadidae familian sailkatuta dago.
Heliea
Heliea (antzinako grezieraz: Ήλιαία) antzinako Atenasko eta beste zenbait hiritako herri-auzitegi handia izan zen, eguzkitan (Helios: eguzkia) eta ageriko ekitaldietan bildu ohi zena.
Atenasko Heliea Solonek sortu zuen K.a. 594. urte inguruan. V. mendean 6.000 bazkide izan zituen (600 leinu bakoitzeko), xede zehatzeko hamar sailetan bereiziak. Epaileak urterik urte hautatzen ziren, zozketaz. Efialte eta Periklesen berrikuntzen ondorioz (461), Areopagoaren aginpidearen zati bat beretu zuen, eta haren aginpide-barrutia ia auzi-mota guztietara hedatu zen. Ustelkeriari biderik ez emateko, K.a. 404tik aurrera epaimahai bat aukeratzen zen egunero Helieako kideen artetik.
Maki lemur
Maki lemur edo maki (Lemur catta) primate bat da, Lemur generoko espezie bakarra da eta infraorden osoari izena ematen diona. Isats luzea du eta eraztun zuriak eta beltzak ditu. Horregatik askotan eraztun-isats lemur gisa ere ezagutzen da. Bere familiako guztiak bezala Madagaskarren bizi dira bakarrik. Malgatxez Hira gisa ezagutzen dira eta frantsesez Maki gisa. Basoetan bizi dira irlaren hegoaldean. Orojalea da eta lemur guztien artean zuhaitzetan gutxien egoten dena. Egunez bizi da eta ordu horietan baino ez dago aktibo.
Azeriaren antzeko muturra dute, aurrera luzatua; begiak aldiz handi biribilak dituzte. Erdiko neurrikoak, hanka sendokikoak eta gorputza baino isats luzeagokoak izaten dira. Ile trinkoa, fina eta leuna dute.
Schengen
Schengen izan daiteke:
Nafarroako ardoa
thumb|400px| {{legend|#a63434|Behe Erribera}} {{legend|#6c0000|Goi Erribera}} {{legend|#f23737|Lizarraldea}} {{legend|#da7373|Izarbeibarra}} {{legend|#ff0000|Behe Mendialdea}} Nafarroako Ardoak guztira 18.841,45 ha mahasti ditu bere baitan. . 5 eskualde ezberdinetan banatzen da ardoak sailkatzerakoan.
Historia
Nafarroan ardoa historiaurretik egin izan da. Jada I. mendean ardoa egiten zela dokumentatua dago, erromatarrek Funes, Andelos, Liedena eta Faltzesen modu industrialean egiten zuten. Kaskante eta Zentronikon ere ardoa biltzeko. Goi Erdi Aroan (XIII eta XV. mendeen artean) Ebro ibarretik Pirinioetara hedatzen ziren mahastiak, baina oso jende gutxi bizi zenez produkzioa ere ez zen oso handia. Ezkabarte eta Arakilen ardoak egiten zirela aurkitu da. Lurrak monasterioen esku zeudenez Iratxeko monasterioa bezalako guneek produkzio handia egiten zuten. Done Jakue bideak ere eragin handia izan zuen ardogintzan eta kronika ezberdinetan agertzen da Nafarroako ardoen kalitatea. Nafarroako Erresumako errege-erreginek berezko ardoa zuten ere.
Pizkundetik XVIII. mendea ardo ugari egiten zen Nafarroan. Horregatik autoritateek kanpoko ardoa ekartzearen aurkako neurriak hartu zituzten eta mahasti gehiago landatzea debekatu zuten. Gehiegizko produkzio hori Donostiako portutik eramaten zuten atzerrira. Iruñeak ere Erriberako ardoa sartzea debekatu zuen, bere produkzioa babestu asmoz. XIX. mendean lehen ardo enpresa sortu zen eta inoiz egon den mahasti kopururik handiena zegoen, 50.000 Harekin. 1885an mildiuak krisi handia sortu zuen ardoan eta 1896an lehendabizikoz agertu zen mahats-zorria Nafarroa Garaian, Etxaurin hain zuzen ere. Buztin-lurrek eta uda beroek hiru aldetik zabaldu zuten intsektua: hegoalderantz, Tafallarantz eta Erriberrirantz; ekialderantz Agoiz eta Irunberriko mahastietara; eta Viana eta Los Arcoserantz. Hiru rtean, 1899an, Ebro zeharkatu zuen: Sajazarra (Errioxa) eta Borja eta Tarazonaraino (Zaragoza). Filoxera intsektuak jatorrizko 50.000 ha. 700etan utzi zuen. XX. mendean kooperatibak sortzen dira, lehenengoa Erriberrin. 1980an 70 kooperatiba zeuden jada eta kalitatea igotzeko agentzia sortu zen.
Mahats motak
Nafarroako Ardoak beltzak, gorriak eta zuriak dira. Horretarako mahats ezberdinak erabiltzen dira:
Hala ere, historikoki, gorriek izan dute fama handiena, nahiz eta azkeneko urtetan ardo beltzek eta zuriek ere indarra hartu duten.
Ekoizpena
Nafarroako Izendapenaren Kontseiluaren arabera mahatsaren ekoizpena honako hau da:
Gutxi gora behera 70 litro ardo egiten dira 100 kilo mahatseko.
Eskualdeak
Nafarroan 5 eskualde daude ardoaren ekoizpenean, bakoitzak bere berezitasunekin, nahiz eta jarraikortasun bat duten euren artean.
Behe Erribera
Nafarroako hegoaldean dago eta garrantzitsuena da azaleran bai eta ardandegi kopurua dela eta. Guztira 5.666 hektarea ditu eta hektarea horietako bakoitzean 7.405,08 kilo mahats ekoizten dira. Guztietan eskualderik lehorrena da, 448 mm. euri urtean. Mahatsak hazteko onuragarriak diren egunak 241 dira.
Goi Erribera
Nafarroako Erdialde eta Hegoaldean, Erriberriren inguruan 5.944 hektarea ditu guztira eskualde honek. 6.360,89 kilo ekoizten dira hektareako. Gehienez ere 513 mm. euri egiten ditu urtean Erriberrin eta gutxienez 444 mm. Martzilla inguruan. Mahatsa hazteko egun onak 238 eta 245 artekoak dira.
Izarbeibar
Izarbeibarreko eskualdean ere ardoa egiten da eta bertan Done Jakue bideak eragin handia izan du. Guztira 1.493 ha mahasti daude eta horietako bakoitzak 5.918,77 kilo mahats sortzen ditu batez beste. Klima lehorretik azpihezerako trantsizio eskualdean dagoenez euri gehiago egiten du eskualde honetan, 593 mm. gutxi gorabehera. Mahatsak 218 egun ditu hazteko.
Behe Mendialdea
Eskualde hau Nafarroako erdi-ekialdean dago, Aragon ibaiaren ertzetan. 2.655 hektarea mahasti daude eta bakoitzak 5.298,26 kilo sortzen ditu batez beste. Guztietan hezeena da, 683 mm eurirekin, baina 232 egun daude hala ere mahatsak hasteko.
Lizarraldea
Lizarraldeko ardoak 3.083 hektarea mahasti ditu eta horietako bakoitzak 5.894,12 kilogramo mahats sortzen ditu urtero. Klima Izarbeibarren antzekoa da, euria egiten du baina ez gehiegi. Done Jakue bidean egoteak eragin handia izan du ardoaren historian.
Ekoizle nagusiak
Herri ekoizle garrantzitsuenak Erriberri, Aiegi, Lerin, Cintruenigo, Gares eta Etxauri dira.
Upload (telesaila)
Upload estatubatuar telesaila da, Greg Danielsek sortua.
Sinopsia
2033. urtean, errealitate birtuala egunerokoaren parte da, eta hari lotuta bizi dira telesaileko bi protagonistak. Batetik, Upload izeneko sistema birtualean bizitzen hasten den gizon gaztea, neska lagunak aginduta, auto istripu batean hil ostean. Bestetik, sistema horretan bezeroentzako arreta zerbitzua eskaintzen duen emakumea.
Mylochromis plagiotaenia
Mylochromis plagiotaenia Mylochromis generoko animalia da. Arrainen barruko Actinopterygii klasean sailkatzen da, Cichlidae familian.
Scott Joplin
Scott Joplin (c. 1867/68- ) afroamerikar ragtime estiloko piano-jotzaile eta musikagilea izan zen. Ragtime klasikoaren hiru konpositore onenen artean dago, James Scott eta Joseph Lambekin batera, bera den arren estilo honen adierazle nagusia.
Bizitza
Florence Givins eta Giles Joplinek izan zituzten sei seme-alabetatik bigarrena izan zen. Julius Weissek, alemaniarra zen irakasle bat, pianoa jotzen irakatzi zion doain.
Bere musika berriz agertu zen The Sting (1973) filmean.
Bere abestiak
Alfabetikoki ordenatuta. Parentesi artean copyright urtea agertzen da:
Tifus
Tifusa gaitz multzoa da, Rickettsia generoko bakterioek eragindakoa. Tifus mota batzuk daude, antzeko ezaugarriak eta sintomak dituztenak, bakoitza Rickettsia espezie batek sortua.
Tifusaren transmisioan zeregin garrantzitsua dute arkakusoek, zorriek, kaparrek eta akaro bezalako artropodoek. Artropodo horiek bakterio patogenoen eramaileak dira, eta gizakiari ziztada egiterakoan odolean inokulatzen dituzte Rickettsia patogenoak. Bestalde, arratoiak ere gaitzaren atzean daude sarritan, artropodo bektoreen garraiatzaileak direlako.
Tifus guztiek antzeko sintomak dituzte: sukar handia, buruko mina, hotzikarak, egundoko nekea eta larruazaleko orbanak (exantema). Zenbait kasutan konplikazio larriak gerta daitezke -bihotzean, biriketan eta giltzurrunetan-, heriotza eragin dezaketenak.
Ez dira nahastu behar tifusa eta sukar tifoidea. Antzekotasun semantikoa badute ere, bi gaitz guztiz desberdinak dira. Sukar tifoidea hesteetako infekzioa da, beherakoak eragiten dituena, eta gorozki-aho bidetik harrapatzen dena (ur edo janari kutsatuak hartzerakoan). Salmonellak sortutako gaitza da, Rickettsiarekin zer ikusirik ez duena.
Tratamendua
Tetraziklinak eta kloranfenikola dira antibiotikorik onenak tifusaren aurka. Oso eraginkorrak dira Rickettsiak akabatzeko.
Prebentzioa
Arratoien eta artropodoen gordelekuak desagertarazteak infekzio arriskua murrizten du. Tifus epidemikoa eta endemikoaren aurkako txertoak daude, baina ez dute behin betiko immunitatea bermatzen.
Association sportive Nancy-Lorraine
Association sportive Nancy-Lorraine ( ahoskatua, normalean AS Nancy-Lorraine, AS Nancy, ASNL edo Nancy deitua) Frantziako futbol taldea da, 1967an Nancyn FC Nancy ordezkatzeko sortua. Bost Ligue 2 eta Kopa bat irabazi ditu. Etxeko partiduak Tomblaine udalerriko Marcel Picot estadioan jokatu ohi ditu.
Bolivar (Mendebaldeko Virginia)
Bolivar Ameriketako Estatu Batuetako inkorporatutako herri bat da. Jefferson konderrian dago, Mendebaldeko Virginia estatuan. biztanle ditu, kilometro koadroko azaleran banatuta.
Carlota Ferrer
Carlota Ferrer (Madril, 1976) madrildar eszenako zuzendaria, aktorea eta koreografoa da.
Biografia
Diziplina anitzeko artista da, aktorea, eszenako zuzendaria, zuzendaritzako laguntzailea, koreografoa eta aktoreen entrenatzailea.
TVE2ko Metrópolis arteei eta kulturari buruzko programa mitikoaren jarraitzaile leiala. Gaztetatik, herriko pertsonak imitatzen zituen, eta gero beste pertsona batzuk familiak eta lagunek asmatzeko. Dantza egiten ere laster hasi zen, eta, El Escorialen antzerki-hasiera batzuk egin zituen arren, UBIn zegoela, San Sebastián de los Reyeseko Dantzaren Antzokian eta, aldi berean, Dantza Garaikidean interpretazioa ikastea erabaki zuen. Ondoren, Resaden matrikulatu zen, eta Zuzendaritza Eszenikoaren eta Dramaturgiaren titulua lortu zuen.
Lan ibilbidea
Zuzendaritza ikasketak La Abadía Antzokian aktore lan egitearekin bateratu zituen.
Madrilgo La Abadía antzokian José Luis Gómezen, Krystian Luparen eta Àlex Rigolaren zuzendari-laguntzailea izan zen, eta Al final todos nos encontramos, Me acordaré de todos vosotros edo Ubú rey filmeetan aktore lan egin zuen. Aktore gisa egin zuen azken lana La Biennale de Venezia 2011ko laborategietan egin zuen, Jan Lauwersek zuzendutako Slow Lie lanean.
LaZonaKubik antzerki alternatiboa
2015. urtean LaZonaKubik sortu zuen. Ekimen horren bidez, Lazona produkzio-etxeak eta Kubik Fabrik aretoak antzerki alternatiboa sortzeko eta ekoizteko eredua aldatu nahi zuten. Ferrerrek Fortune Cookie lanarekin lan egin zuen. Lan horren haria txinatar zortearen gailetetan agertzen diren profeziak eta esaera zaharrak dira.
2017an, Alcalá de Henaresko (Madril) Corral de Comediaseko zuzendari artistiko izendatu zuten. 2018-2019 denboraldian inauguratu zuen Esto no es La casa de Bernarda Alba, edertasunez betetako eta rol femeninoetan gizonek interpretatutako muntaia honen egokitzapen intimo eta hurbila, generoen arteko distantziak hautsi nahian eta Federico García Lorca omenduz.
2019an Madrileko Udazkeneko Jaialdiko zuzendari izendatu zuten.
Charmes (Marne Garaia)
Biztanleria
2007an Charmes udalerrian erroldatutako biztanleak 129 ziren. Familiak 51 ziren, horien artean 10 pertsona bakarrekoak ziren (3 bakarrik bizi ziren gizonak eta 7 bakarrik bizi ziren emakumeak), 17 seme-alabarik gabeko familiak ziren eta 24 seme-alabak dituzten bikoteak ziren.
Etxebizitza
2007an 86 etxebizitza zeuden, 51 familiaren etxebizitza nagusia ziren, 25 bigarren erresidentzia ziren eta 10 hutsik zeuden. Etxebizitza guzti hauek 85etxeak ziren. 51 etxebizitza nagusietatik 47 bere jabearen bizilekua ziren eta 3 alokairuan okupaturik zeuden; 1ek gela bat zuen, 1ek bi zituen, 5 etxek hiru zituzten, 14 etxek lau zituzten eta 30 etxek bost zituzten. 43 etxek euren parking plaza propioa zuten azpian. 18 etxetan ibilgailu bat zegoen eta 30 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 82 ziren, horien artean 63 aktiboak ziren eta 19 inaktiboak ziren. 63 pertsona aktiboetatik 58 lanean zeuden (33 gizon eta 25 emakume) eta 5 langabezian zeuden (2 gizon eta 3 emakume). 19 pertsona inaktiboetatik 9 erretiraturik zeuden, 5 ikasten zeuden eta 5 "bestelako inaktibo" gisa sailkaturik zeuden.
Diru sarrerak
2009an Charmes udalerrian 61 unitate fiskal zeuden, 157,5 pertsonek osaturik. Pertsona bakoitzeko diru-sarrera fiskalaren mediana urteko 17.563 euro zen.
Ekonomia jarduerak
2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 ibilgailuen saltze eta konpontze enpresa zen.
2000. urtean Charmes udalerrian 6 nekazaritza-ustiategi zeuden.
Gertuen dauden herriak
Diagrama honek gertuen dauden herriak erakusten ditu.
Patxi Saez Beloki
Patxi Saez Beloki (Beasain, Gipuzkoa, 1964ko martxoaren 8a) soziolinguista —hizkuntzaren soziologian aditua— eta Euskaltzaindiko Sustapen batzordeko kidea; Azpeitiko Euskara Patronatuaren zuzendaria da 1999. urtetik. Euskal Herriko Unibertsitatean Informazio eta Gizarte Zientzietan lizentziaduna eta Unibertsitate Espezialista Hizkuntza-plangintzan. 2019. urtetik Aittu! Euskara Elkarteko lehendakaria da.
Ikastolako haurra
Haurtzaroan Beasaingo lehenengo ikastolako ikaslea izan zen eta Beasaingo ikastolaren hasiera hartako oinarri eta zutabe izan zen Ixabel Olano Segurola beasaindarra izan zuen andereño. Idazten eta irakurtzen txotxekin ikasi zuen —Elbira Zipitriaren ikasbidearekin— eta ikastolan izan zituen lehenego bi ikasliburuak Martin Txilibitu eta Xabiertxo izan ziren.
Euskararen irakaskuntza
Oso gazterik ekin zion euskalgintzako ibilbideari: 16 urterekin Beasaingo gau eskolan eta Lazkaoko Euskal Eskolan euskara irakasten hasi zen. Garai hartan bi ikastegi horiek Goiherriko Euskal Eskolaren baitan zeuden, Dionisio Amundarain euskararen sustatzaile eta ekintzailearen gidaritzapean.
1981ean Eusko Jaurlaritzak HABE —Helduen Alfabetatze eta Berreuskalduntzerako Erakundea— abian jartzearekin eta 1983an legezko izaera ematearekin batera Euskal Autonomia Erkidegoko hamar mila biztanletik gorako herri askotan udal euskategiak ireki zituzten eta irakasle premia sortu zen. Hortik, Patxi, 19 urterekin, 1983-1984 ikasturtean, Urretxu-Zumarragako Udal Euskaltegian hasi zen irakasle. 20 urte zituela (1984an) Azpeitiko Udal Euskaltegian irakasle lanpostua lortu zuen oposizio-lehiaketa bidez. Azpeitiko Udal Euskaltegiko zuzendaria ere izan zen 1997tik 1999ra. Patxi Saezek, guztira, 19 urte egin zituen euskararen irakaskuntzan.
Hizkuntza planifikazioa
1999an, Azpeitiko hizkuntza planifikazioa bideratzeko, Azpeitiko Udalak Euskara Patronatua sortu zuen eta sorreratik erakundearen arduradun teknikoa da.
Euskalgintzari lotutako bere ibilbide profesionaletik eta euskararen gizarte-ekintzailetza aktibotik hainbat ekimen berritzaile eta urratzaile jarri ditu abian:
==== EBPN ==== Azpeitian Euskara Biziberritzeko Lehenengo Plan Nagusiaren diseinu teknikoa egin zuen eta 2001. urteko abenduaren 2an, Euskararen Nazioarteko Egunaren bezperan, Azpeitiko 657 lan eta gizarte erakundek eta 5.000 azpeitiar baino gehiagok Euskara Biziberritzeko Azpeitiko Lehenengo Plan Nagusia abian jartzearen aldeko babesa eman zuten beren sinadura emanez udaletxeko arkupetan jarritako sinadura mahaietan. Azpeitikoa izan zen Euskal Herriko udalerri batean abian jarri zen lehenengo EBPN (Euskara Biziberritzeko Plan Nagusia).
Erabili.com
2003-04-01ean euskararen eguneroko aktualitatea eta iritzia jorratzen zuen lehenengo hedabide digitala jarri zuen abian (Erabili.com) eta editore lanetan aritu zen zabalik iraun zuen 12 urteetan, 2015ko abendura arte. Erabili.com agerkariak 2.500 harpidedun baino gehiago izan zituen munduko 80 herrialdeetan eta euskalgintzako eragileen artean oso erabilia eta ezaguna bihurtu zen euskarari buruz egunero argitaratzen zituen berriengatik eta, batik bat, euskaltzale eta adituen iritziak eta eztabaidak argitaratzen zituelako. Euskarari buruzko albiste iturri erreferentziala bihurtu zen; izan ere, besteak beste, Europa Press albiste agentziak erabili.com agerkariak argitaratutako informazioa zabaltzen zuen.
Udal-eskumenak
2005eko abenduaren lehenengo egunean «Azpeitiko Udalean eta Udalerrian Euskararen Erabileraren Sustapena eta Normalizazioa Bermatzea Helburu duen Udal-ordenantza» onartu zen aho batez Azpeitiko udala osatzen zuten alderdi eta zinegotzi guztien aldeko botoarekin (EAJ, EA, PSE-EE eta PP). Ordenantzari estatuaren abokatuak, EAEko Espainiako Lurralde Ordezkaritzak galdaturik, auzi-eskea jarri zion «gaztelania baztertzen» zuela argudiatuz. EAEko Auzitegi Nagusiak 2007. urtean, aurrena, eta 2009an Espainiako Auzitegi Gorenak Azpeitiko ordenantzaren aurkako epai bana eman zuten. Espainiako auzitegietatik eman zituzten epaiek ukatu egiten zuten Azpeitian euskara «askatasunez» egiten zenik, izan ere, epaileen ustez Azpeitiko Udal ordenantzak, nahitaez, Azpeitian euskara erabiltzeko beharkizuna ezartzen zuen. Ildo beretik, ordenantzak Azpeitian gaztelaniaz egitea «galarazi» egiten zuela zioten. Horrez gain, bi epaiek baieztatzen zuten udalek ez zutela «eskumenik» euskara sustatzeko. Espainiako justiziatik etorritako epaiek hautsak harrotu zituzten Euskal Herriko herritar eta politikarien artean. Epaiak «erokeria juridikotzat» hartu ziren eta Gipuzkoako Batzar Nagusiek  Azpeitiko ordenantza «eredugarria» zela esateaz gain, udalek hizkuntza-politikako arauak eta ordenantzak ezartzeko «beharra eta eskubidea» zutela aldarrikatu zuten aho batez, gipuzkoarren ordezkaritza zuten alderdi politiko guztien aldeko botoarekin (PSE-EE, EAJ, H1!, EB-B-Aralar, PP eta Alternatiba). Espainiako epaitegietatik jasotako erantzunak agerian utzi zuen euskararen aldeko udal politikak garatu ahal izateko Euskal Autonomia Erkidegoko udalek premia gorria zutela udal eskumenak aitortuko zizkien lege bat izateko. Eskumen horiek EAEko udalei Eusko Legebiltzarrak aitortu zizkien 2016an indarrean jarri zuen Euskadiko Udal Legearen bidez, Azpeitiko Udalak ordenantza bidegilea onartu eta auzitegiz auzitegi 11 urteko gurutze-bide eta gurutzadan ibili eta gero.
Elegune
2006-09-22an Elegune, Enpresen Hizkuntza-Gestioa Hobetzeko Euskal Herriko lehenengo zentro teknikoa, jarri zuen abian Euskara Patronatuak Patxi Saez Belokiren gidaritzapean. Hizkuntzaren ezagutza eta erabilera daude Patxi Saezek formulatutako Gurdiaren Paradigmaren ardatzean, baita Eleguneren sorburuan ere. EAEko hamar mila biztanletik gorako udalerri askok XX. mendearen 80ko hamarkadan, Eusko Jaurlaritzaren HABE erakundearen sorrerarekin batera, herritar helduen artean euskararen ezagutza zabaltzeko premiatik udal euskaltegiak sortu zituzten moduan, XXI. mendearen hasieran helduen lan arloan euskararen erabilera zabaltzeko premiatik sortu zen Elegune egitasmoa Azpeitian. Euskara sustatzeko udalen ekintzailetzatik sortutako bi azpiegitura horiek, euskaltegiak eta Elegune, euskararen erabateko gizarteratzea lortzeko gurdi bereko bi gurpil dira: bata ezagutzaren hedatzaile eta bestea erabileraren bultzatzaile. XXI. mendearen hasiera hartan langile euskaldunez betetako enpresak ziren Azpeitikoak. Siadeco Ikerketa Elkarteak Azpeitiko esparru sozioekonomikoan 2003an egindako ikerketaren arabera, Azpeitiko 131 enpresetan lanean ari ziren 4.000 langileetatik %90 euskaldunak ziren; makina erreminta eta metalaren industrian, berriz, langileen %95 ziren euskaldunak eta handizkako salerosketa arloko langileen %99 ziren euskararen jabe. Enpresetako langile euskaldunen kopurua Azpeitiko herritar euskaldunena (%88) baino handiagoa zen. Baina lan kontuetan erdara zen nagusi. XXI. mende hasierako Azpeitian euskarak enpresetan sartzeko itxitura eta horma gotorrak zituen. Eta erresistentzia haiek gainditzeko sortu zen Elegune egitasmoa. Planifikazio zentroa izateko sortu zen Elegune, hain zuzen ere, langile euskaldunez osatutako enpresetan euskara produkzio-sistemaren eta produkzio-prozesuaren ardatz-hizkuntza bihurtzeko helburuarekin jaio zen, azken batean, enpresen jarduna euskarazko bizibidera ekartzeko sortu zen Elegune. Lan erakundeak euskararen altzora ekartzeko Euskal Herrian abian jarritako lehenengo udal zerbitzua da Elegune. Elegune Azpeitiko industria arloko langileen %55 elkartzen zituzten 12 enpresa handienen babesarekin jarri zen abian. ELEGUNEk Euskaltzaindiaren, Eusko Jaurlaritzaren, Gipuzkoako Foru Aldundiaren, ADEGI enpresari elkartearen eta Azpeitiko Udalaren babesa izan zuen bere sorreran.
EtorkiZUn
2006an EtorkiZUn egitasmoa jarri zuen abian Azpeitiko Euskara Patronatuak herriko ikastetxe guztiekin elkarlanean, Azpeitira etorri berriak ziren 6 urtetik 16 urte arteko haur eta gazte etorkin guztiei euskara ikasteko bide eraginkor bat eskaintzeko, betiere, Azpeitiko gizarte bizitzan errazago txertatzeko helburuarekin. Egitasmoaren lehenengo bost urteetan ia 500 neska-mutil aritu ziren.
Hizkuntza politikaren udal-neurketa
2006an Euskararen Gizarte Erakundeen Kontseiluak Euskal Herriko udalerrien hizkuntza-politikak aztertu eta neurtu zituen euskararen historian lehenengo aldiz. Euskararen gizarte-egoera hobetzeko hartutako erabakiak, baliabideak eta emaitzak neurtu zituen Kontseiluak udalerriz udalerri. Lehenengo neurketa hura egin ondoren plazaratutako sailkapenean Azpeitia zegoen lehenengo tokian.
Bikain
2009an, Azpeitiko Udalak euskararen kudeaketa neurtzen duen Eusko Jaurlaritzaren goi mailako Bikain ziurtagiria lortu zuen. Azpeitikoa Euskal Herriko lehenengo udala izan zen urrezko Bikain egiaztagiria lortzen.
Aittu!
2019an, aurreneko Euskaraldiak Beasaingo udalerrian 2.368 herritarrekin izandako parte-hartze zabalaren ondoren eta Beasaingo euskalgintza egituratu nahian, 64 beasaindar elkartu ziren euskara elkarte bat eratzeko eta abian jartzeko. Patxi Saez ere beasaindar horien artean ibili zen elkartearen sortzaile eta sustatzaile lanetan. Hortik, 2019ko ekainean, Aittu! Euskara Elkarte berriaren lehenengo Batzar Nagusian lehendakari izateko hautatu zuten.
Musukoa
2020ko apirilean, Covid-19 izurriak milioika kutsatu eta hildako eraginez Euskal Herrian eta munduan barrena oldarraldi betean ziharduenean, gaitzari aurre egiteko ahoa eta sudurra estaltzeko musuko babesgarriari musukoa esatea proposatu zuen Patxi Saezek sare sozialen bidez. Hitz berriak berehalako onarpena izan zuen eta tximista bezala zabaldu zen euskararen hiztun-herrian. Izandako oihartzun eta erabilera zabalaren ondorioz, Labayru Hiztegiko eta Elhuyar Hiztegiko lexikografoek berehala hiztegiratu zuten.
Ez Euskaltzaindiak eta ez Berria egunkariak, ordea, ez zuten onartu 'musukoa' erabiltzea. Berriaren Estilo Liburuak, gainera, berariaz mugatu zuen erabilera, "inoren esanetan bakarrik" erabili behar zela zehaztuz.
Elefantea
2015eko urriaren 13an Elefantea ikusi artikulua argitaratu zuen Erabili.com agerkari digitalean. Artikulua bi helbururekin eman zuen argitara: batetik, euskararen berreskurapena ziklo amaiera batera iritsita zegoela ikusarazteko eta, bestetik, ziklo berrian euskara laneratzeko estrategiari heldu behar zitzaiola aldarrikatzeko.
Euskara gizarteko ardatz-hizkuntza bihurtzeko zabaldu beharreko ziklo berrian ezinbestean lan-munduaren elefanteari heldu beharra ikusten zuen Patxi Saezek: «Nola bihurtuko dugu euskara euskaldunez osatutako gizartearen hizkuntza nagusia, lanerako hizkuntza gisa baliorik ez duen bitartean?».
Elefantea ikusi artikuluari euskalgintzako esparru askotako 50 aditu eta ekintzailek baino gehiagok erantzun zioten eta, iritzi truke horretatik, eztabaida bizia sortu zen ondorengo urteetan jarraitu beharreko estrategien gainean. Eztabaidak eztabaida eta iritziak iritzi guztiak bat etorri ziren euskalgintzan eta euskararen biziberritzean ziklo bat amaitu zela eta beste bat zabaldu beharra zegoela.
Euskararen biziberritzean zabaldu beharreko ziklo berriari begira, euskalgintzan predikamendu handia zuten ahotsak, Jon Sarasuarena kasu, bat etorri ziren Patxi Saezen lan-munduaren giltzarritasunaren tesiarekin.
Kike Amonarriz soziolinguistak ere 2019an argitara eman zuen "Euskararen Bidegurutzetik" liburuan horrela dio:
Amonarrizek bere liburuan normalizazio-prozesuaren fase berrian euskararen erabilera bi esparru nagusitan bultzatu beharra lehenesten du: lan-munduan eta esparru hurbil ez-formalean.